2.2 ลักษณะการประกอบธุรกิจ

(1) ประวัติความเป็นมาและพัฒนาการที่สำคัญ

การจัดตั้งบริษัทฯ

บริษัท ฝาจีบ จำกัด (มหาชน)
เดิมได้จดทะเบียนเป็นนิติบุคคลตามประมวลกฎหมายแพ่งและพาณิชย์เป็นนิติบุคคลประเภทบริษัทจำกัด
เมื่อวันที่ 26 เมษายน 2511 ภายใต้ชื่อ “บริษัท ฝาจีบ จำกัด” โดยใช้ชื่อภาษาอังกฤษว่า “Crown
Seal Company Limited”โดยมีทุนจดทะเบียนเริ่มแรก 20,000,000 บาท
แบ่งเป็นหุ้นสามัญจำนวน 2,000,000 หุ้น มูลค่าที่ตราไว้หุ้นละ 10 บาท บริษัทฯ
จัดตั้งขึ้นโดยการร่วมทุนของบริษัทผู้ผลิตเครื่องดื่มภายในประเทศกับบริษัท เบอร์ลี่ยุคเกอร์ จำกัด
และบริษัท โตโยไซกันไกชา จำกัด ซึ่งเป็นผู้ให้ความช่วยเหลือด้านวิชาการ
และเทคนิคในการผลิตฝาจุกจีบ ฝาอลูมิเนียมเกลียวกันปลอม ฝาแม็กซี่ และ ฝาพลาสติก
รวมถึงแผ่นโลหะพิมพ์ตราต่างๆ ซึ่งลูกค้าจะนำไปใช้ในกระบวนการผลิตอีกต่อหนึ่ง
ส่วนแผ่นพิมพ์จะไปขึ้นรูปเป็นฝาขนาดต่างๆ ในวันที่ 2 กุมภาพันธ์ 2537 บริษัทฯ
ได้จดทะเบียนแปรสภาพเป็น บริษัทมหาชนตาม พระราชบัญญัติบริษัทมหาชนจำกัด พ.ศ. 2535
ทะเบียนเลขที่ บมจ.288 ปัจจุบันเปลี่ยนเป็นทะเบียนเลขที่ 0107537000416

การเปลี่ยนแปลงและพัฒนาการที่สำคัญ

ปี 2541

-   เดิมบริษัทฯ ถือหุ้นในบริษัท บางกอกแคน แมนนูเฟคเจอริ่ง จำกัด ร้อยละ 99.91
    ต่อมาที่ประชุมวิสามัญผู้ถือหุ้นครั้งที่ 1/2541 วันที่ 16 มีนาคม 2541 อนุมัติให้บริษัท
    บางกอกแคนแมนนูแฟคเจอริ่ง จำกัด เพิ่มทุนจดทะเบียนจาก 483 ล้านบาทเป็น 1,450
    ล้านบาท โดยออกหุ้นสามัญใหม่จำนวน 9.67 ล้านหุ้น มูลค่าหุ้นละ 100 บาท จัดสรรให้บริษัทฯ
    9.66 ล้านหุ้น และที่เหลือสำหรับผู้ถือหุ้นเดิมรายอื่น บริษัทฯ เข้าซื้อหุ้นเพิ่มทุนในจำนวน
    2.555 ล้านหุ้น และให้บริษัท โตโยไซกันไกชา จำกัด เป็นผู้ซื้อหุ้นเพิ่มทุนในส่วนที่บริษัทฯ
    สละสิทธิ์ ทำให้สัดส่วนการถือหุ้นของบริษัทฯ ในบริษัท บางกอกแคนแมนนูแฟคเจอริ่ง จำกัด
    ลดลงจากร้อยละ 99.91 เหลือร้อยละ 50.91 ของทุนจดทะเบียนชำระแล้ว

-   ที่ประชุมสามัญผู้ถือหุ้นของบริษัทฯ ครั้งที่ 5/2541 เมื่อวันที่ 30 เมษายน 2541
    ได้มีมติแก้ไขเพิ่มเติมข้อบังคับของบริษัทฯ โดยเพิ่มจำนวนคณะกรรมการบริษัทฯ จากเดิม 11
    ท่าน เป็น 15 ท่าน และได้อนุมัติให้บริษัทฯ
    โดยผู้ประเมินอิสระทำการประเมินราคาทรัพย์สินของบริษัทฯ เพื่อให้ราคายุติธรรม
    และเป็นราคาตลาด มีผลทำให้ราคาทรัพย์สินเพิ่มขึ้น ที่ดิน 464.2 ล้านบาท เครื่องจักร
    1,319.1 ล้านบาท

ปี2542

-   ที่ประชุมคณะกรรมการบริษัทฯ ครั้งที่ 10/2542 เมื่อวันที่ 5 พฤศจิกายน 2542
    ได้มีมติอนุมัติให้เพิ่มทุนจดทะเบียนของบริษัทฯ อีกจำนวน 520 ล้านบาท
    แบ่งออกเป็นหุ้นสามัญจำนวน 52,000,000 หุ้น มูลค่าหุ้นที่ตราไว้ หุ้นละ 10 บาท
    จากทุนจดทะเบียนเดิมจำนวน 260 ล้านบาท เป็นทุนจดทะเบียนจำนวน 780 ล้านบาท
    และทุนชำระแล้วจำนวน 520 ล้านบาท

ปี 2543

-   จากการประชุมคณะกรรมการบริษัทฯ ครั้งที่ 10/2542
    ที่มีมติอนุมัติให้เพิ่มทุนจดทะเบียนของบริษัทฯ อีกจำนวน 520 ล้านบาท ในปี 2543
    ที่ประชุมวิสามัญผู้ถือหุ้นครั้งที่ 1/2543 เมื่อวันที่ 6 มิถุนายน 2543
    ได้มีมติให้เแบ่งการจัดสรรหุ้นเพิ่มทุน 2 ครั้ง คือ

  ( ก ) จำนวน 26,000,000 หุ้น มูลค่าหุ้นละ 10 บาท เสนอขายให้แก่ผู้ถือหุ้นเดิม และบริษัทฯ
  ได้เรียกชำระค่าหุ้นแล้วจำนวน 260 ล้านบาท ในเดือนมีนาคม 2543

  ( ข ) จำนวน 26,000,000 หุ้น มูลค่าหุ้นละ 10 บาท เสนอขายให้แก่ผู้ถือหุ้นเดิม
  จากการประชุมวิสามัญผู้ถือหุ้นครั้งที่ 1/2543 ได้ขอเลื่อนการจัดสรรหุ้นเพิ่มทุนครั้งที่ 2 ออกไป
  แต่เนื่องจากสภาวะเศรษฐกิจไม่ดีจึงได้ขอเลื่อนวันปิดสมุดออกไปอีก

ปี 2544

-   บริษัทฯ
    ได้ย้ายสำนักงานและสายการผลิตที่โรงงานแจ้งวัฒนะมาปฏิบัติงานรวมกันที่โรงงานรังสิต

-   บริษัทฯ ได้ขายเงินลงทุนของบริษัท บางกอกแคนแมนนูแฟคเจอริ่ง จำกัด จำนวน 7,091,000
    หุ้น ให้แก่บริษัท โตโยไซกันไกชา จำกัด ซึ่งเป็นผู้ถือหุ้นรายใหญ่ของบริษัทฯ
    ทำให้สัดส่วนของเงินลงทุนของบริษัทฯ ในบริษัท บางกอกแคนแมนนูแฟคเจอริ่ง จำกัด
    ลดลงจากร้อยละ 50.91 เหลือร้อยละ 2 ของทุนจดทะเบียน

-   บริษัทฯ ได้ขายอาคารและเครื่องจักรที่เกี่ยวข้องกับธุรกิจผลิตฝากระป๋องและกระป๋อง 3 ชิ้น
    ให้แก่ บริษัทโตโยไซกันไกชา จำกัด

  ปี 2545-2546

-   ไม่มีการเปลี่ยนแปลงที่มีนัยสำคัญในปี 2545 -2546
    นอกจากการปรับปรุงการบริหารจัดการให้สอดคล้องกับการขายเงินลงทุนและทรัพย์สินบางส่วนเพื่อแก้ไขปัญหาภาระหนี้สินในปี
    2544

  ปี 2547 - ปี 2548

-   บริษัทฯ รับโอนที่ดินและโครงการจัดสรรบ้านปัณชญาตั้งอยู่ที่ ถนนรังสิต-นครนายก
    ตำบลลำผักกูด เพื่อชำระหนี้จากบริษัท ฝาจีบสินทรัพย์อุตสาหกรรม จำกัด และบริษัท ทรัพย์สิน
    ฝาจีบ จำกัด ซึ่งได้ปิดกิจการลงในปี 2547 และปี 2548 ตามลำดับ

-   ขายที่ดินแจ้งวัฒนะ เนื้อที่ 12 ไร่ 3 งาน พร้อมอาคารสิ่งปลูกสร้างให้กับ บริษัท พี ไอ ที
    แฟคตอรี่ จำกัด ในราคา 260,000,000 บาท

(2) การประกอบธุรกิจของบริษัทฯ

ภาพรวมการประกอบธุรกิจของบริษัทฯ

บริษัท ฝาจีบ จำกัด (มหาชน)
จัดตั้งขึ้นโดยมีวัตถุประสงค์เพื่อประกอบธุรกิจเป็นผู้ผลิตและจำหน่ายฝาสำหรับขวด อาทิ ฝาจุกจีบ
 ฝาอลูมิเนียมเกลียวกันปลอม ฝาวงแหวนแม็กซี่คราวน์ ฝาวงแหวนแม็กซี่พี ฝาพลาสติก
สำหรับผนึกขวดบรรจุน้ำอัดลม นม เบียร์ โซดา และเวชภัณฑ์
รวมถึงเครื่องผนึกฝาจุกจีบแบบคันโยกและเครื่องผนึกฝาแมกซี่ นอกจากนี้ บริษัทฯ
ยังมีรายได้จากการให้บริการรับจ้างพิมพ์แผ่นตราต่างๆ

ภาพรวมการประกอบธุรกิจของบริษัทย่อย

บริษัท ทรัพย์สินฝาจีบ จำกัด ตั้งอยู่เลขที่ 5 ซอยรังสิต-นครนายก 46 ตำบลประชาธิปัตย์
อำเภอธัญบุรี จังหวัดปทุมธานี ประกอบธุรกิจหลักในด้านการจัดสรรที่ดิน ก่อสร้างบ้านอยู่อาศัย
และอาคารพาณิชย์เพื่อจำหน่ายแก่ประชาชนทั่วไป โดยบริษัทฯ ถือหุ้นสามัญในบริษัท ทรัพย์สินฝาจีบ
จำกัด เป็นจำนวน 99,986 หุ้น คิดเป็น 99.99% มูลค่าหุ้นที่ตราไว้หุ้นละ 100 บาท ในปี 2537
บริษัทฯ ได้เริ่มดำเนินการโครงการจัดสรรด้านที่อยู่อาศัย บ้านพร้อมที่ดิน พื้นที่รวมโดยประมาณ 40
ไร่เศษ โดยใช้ชื่อโครงการว่า "โครงการบ้านปัณชญา" บริเวณถนนรังสิต-นครนายก
ฝั่งเหนือประมาณ กม.ที่ 19 ระหว่างคลอง 8 และคลอง 9 ตำบลลำผักกูด อำเภอธัญบุรี
จังหวัดปทุมธานี บริษัทฯ ได้พัฒนาระบบสาธารณูปโภคทั้งหมดของโครงการเรียบร้อยแล้ว
และได้รับใบอนุญาตจัดสรรเลขที่ 721/2540 เมื่อวันที่ 24 ตุลาคม 2540
โดยแบ่งขายเป็นแปลงย่อยจำนวน 220 แปลง บริษัทฯ
ได้โอนที่ดินและบ้านจัดสรรเพื่อชำระหนี้คืนให้กับบริษัท ฝาจีบ จำกัด (มหาชน) ในปี 2547 เมื่อวันที่
20 พฤษภาคม 2548 ที่ประชุมวิสามัญผู้ถือหุ้นครั้งที่ 2/2548 ของบริษัท ทรัพย์สินฝาจีบ จำกัด
ได้มีมติให้เลิกกิจการ และบริษัทได้จดทะเบียนเลิกบริษัทกับกรมพัฒนาธุรกิจการค้า กระทรวงพาณิชย์
เมื่อวันที่ 31 พฤษภาคม 2548

บริษัท ฝาจีบสินทรัพย์อุตสาหกรรม จำกัด ตั้งอยู่เลขที่ 5 ซอยรังสิต-นครนายก 46
ตำบลประชาธิปัตย์ อำเภอธัญบุรี จังหวัดปทุมธานี
ประกอบธุรกิจหลักในด้านการก่อสร้างอาคารชุดอุตสาหกรรมขนาดย่อมและอาคารที่พักสินค้าเพื่อขายหรือให้เช่า
โดยบริษัทฯ ถือหุ้นสามัญในบริษัท ทรัพย์สินฝาจีบ จำกัด เป็นจำนวน 99,986 หุ้น คิดเป็น 99.99%
มูลค่าหุ้นที่ตราไว้หุ้นละ 100 บาท เนื่องจากภาวะเศรษฐกิจของประเทศไทยตกต่ำตั้งแต่ปี 2540
บริษัทฯ จึงได้ชะลอโครงการทั้งหมดตั้งแต่นั้นมาจนกระทั่งปี 2547 บริษัท ฝาจีบสินทรัพย์อุตสาหกรรม
จำกัด ได้โอนที่ดินเพื่อชำระหนี้ให้กับบริษัท ฝาจีบ จำกัด (มหาชน) และเมื่อวันที่ 27 สิงหาคม
2547 ที่ประชุมวิสามัญผู้ถือหุ้นของบริษัท ฝาจีบสินทรัพย์อุตสาหกรรม จำกัด
ได้มีมติให้เลิกกิจการและบริษัทได้จดทะเบียนเลิกบริษัทกับกระทรวงพาณิชย์เมื่อวันที่ 31 สิงหาคม
2547

โครงสร้างการถือหุ้นของบริษัทฯ

+-------------------------+------------+--------+---------+-----------+
| ชื่อบริษัท                  | ประเภทธุรกิจ | ชน     | ทุนจ     | สัดส       |
|                         |            | ิดของหุ้น | ดทะเบียน | ่วนการถือหุ้น |
|                         |            |        |         |           |
|                         |            |        | (พ      |           |
|                         |            |        | ันล้านบาท |           |
|                         |            |        | )       |           |
+-------------------------+------------+--------+---------+-----------+
| บริษัทย่อย                 |            |        |         |           |
+-------------------------+------------+--------+---------+-----------+
| บริษัท ทรัพย์สินฝาจีบ จำกัด    | อ          | สามัญ   | 10,000  | 99.99     |
|                         | สังหาริมทรัพย์ |        |         |           |
+-------------------------+------------+--------+---------+-----------+
| บริษัท                    | อ          | สามัญ   | 10,000  | 99.99     |
| ฝาจีบสินทรัพย์อุตสาหกรรม     | สังหาริมทรัพย์ |        |         |           |
| จำกัด                    |            |        |         |           |
+-------------------------+------------+--------+---------+-----------+
| บริษัทที่เกี่ยวข้อง            |            |        |         |           |
+-------------------------+------------+--------+---------+-----------+
| บริษัท เพชรแพค จำกัด       | ผลิตภ       | สามัญ   | 8,000   | 10.00     |
|                         | าชนะเซรามิก |        |         |           |
+-------------------------+------------+--------+---------+-----------+
| บริษัท เฮอริเทจ สโตนแวร์    | ผลิตภ       | สามัญ   | 10,000  | 10.00     |
| จำกัด                    | าชนะเซรามิก |        |         |           |
+-------------------------+------------+--------+---------+-----------+
| บริษัท                    | ขายกระป๋อง  | สามัญ   | 1,      | 2.00      |
| บางกอกแคนแมนนูแฟคเจอริ่ง   | 2 Piece    |        | 450,000 |           |
| จำกัด                    | และ 3      |        |         |           |
|                         | Piece      |        |         |           |
+-------------------------+------------+--------+---------+-----------+

( 3 ) โครงสร้างรายได้ของบริษัทฯ และบริษัทย่อย

บริษัทฯ มีโครงสร้างรายได้ดังนี้

หน่วย : ล้านบาท

[TABLE]

หมายเหตุ : * แสดงตามงบการเงินรวมที่รวมรายได้อื่นๆ เช่น รายได้จากการขายเศษวัสดุ
และอื่น ๆ สำหรับปี 2549 บริษัทฯมีรายได้อื่นเพิ่มจากการจำหน่ายสินทรัพย์ให้เช่า